CELEX: 22013D0053
Language: sk
Date: 2013-05-03 00:00:00
Title: Rozhodnutie Spoločného výboru EHP č. 53/2013 z  3. mája 2013 , ktorým sa mení príloha I (Veterinárne a fytosanitárne záležitosti) k Dohode o EHP

31.10.2013   
            
            
               SK
            
            
               Úradný vestník Európskej únie
            
            
               L 291/3
            
         ROZHODNUTIE SPOLOČNÉHO VÝBORU EHP
   č. 53/2013
   z 3. mája 2013,
   ktorým sa mení príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Komisie (EÚ) č. 278/2012 z 28. marca 2012, ktorým sa mení a dopĺňa nariadenie (ES) č. 152/2009, pokiaľ ide o stanovenie hladín dioxínov a polychlórovaných bifenylov (1), sa má začleniť do Dohody o EHP.
            
         
               (2)
            
            
               Vykonávacie nariadenie Komisie (EÚ) č. 843/2012 z 18. septembra 2012 o povolení endo-1,4-beta-xylanázy produkovanej hubou Aspergillus niger (CBS 109.713) ako kŕmnej doplnkovej látky pre chovné morky, pre menej významné druhy vtákov vo výkrme a chované na znášku alebo na plemeno a pre okrasné vtáky (držiteľ povolenia BASF SE) (2) sa má začleniť do Dohody o EHP.
            
         
               (3)
            
            
               Vykonávacie nariadenie Komisie (EÚ) č. 870/2012 z 24. septembra 2012 o povolení naringínu ako kŕmnej doplnkovej látky pre všetky druhy zvierat (3) sa má začleniť do Dohody o EHP.
            
         
               (4)
            
            
               Toto rozhodnutie sa týka právnych predpisov o krmivách. Právne predpisy o krmivách sa neuplatňujú na Lichtenštajnsko, pokým platnosť Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami zahŕňa aj Lichtenštajnsko, ako je uvedené v sektorových prispôsobeniach k prílohe I k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (5)
            
            
               Príloha I k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Kapitola II prílohy I k Dohode o EHP sa mení takto:
   
               1.
            
            
               V bode 31o [nariadenie Komisie (ES) č. 152/2009] sa dopĺňa:
               „, zmenené týmto právnym predpisom:
               
                           —
                        
                        
                           
                              32012 R 0278: nariadenie Komisie (EÚ) č. 278/2012 z 28. marca 2012 (Ú. v. EÚ L 91, 29.3.2012, s. 8).“
                        
                     
         
               2.
            
            
               Za bod 69 [vykonávacie nariadenie Komisie (EÚ) č. 1021/2012] sa vkladajú tieto body:
               
                           „70.
                        
                        
                           
                              32012 R 0843: vykonávacie nariadenie Komisie (EÚ) č. 843/2012 z 18. septembra 2012 o povolení endo-1,4-beta-xylanázy produkovanej hubou Aspergillus niger (CBS 109.713) ako kŕmnej doplnkovej látky pre chovné morky, pre menej významné druhy vtákov vo výkrme a chované na znášku alebo na plemeno a pre okrasné vtáky (držiteľ povolenia BASF SE) (Ú. v. EÚ L 252, 19.9.2012, s. 23).
                        
                     
                           71.
                        
                        
                           
                              32012 R 0870: vykonávacie nariadenie Komisie (EÚ) č. 870/2012 z 24. septembra 2012 o povolení naringínu ako kŕmnej doplnkovej látky pre všetky druhy zvierat (Ú. v. EÚ L 257, 25.9.2012, s. 10).“
                        
                     
         Článok 2
   Znenie nariadenia (EÚ) č. 278/2012 a vykonávacích nariadení (EÚ) č. 843/2012 a (EÚ) č. 870/2012 v islandskom a v nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 4. mája 2013 pod podmienkou, že boli doručené všetky oznámenia podľa článku 103 ods. 1 Dohody o EHP (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 3. mája 2013
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 91, 29.3.2012, s. 8.
   
      (2)  Ú. v. EÚ L 252, 19.9.2012, s. 23.
   
      (3)  Ú. v. EÚ L 257, 25.9.2012, s. 10.
   
      (4)  Ústavné požiadavky neboli oznámené.